پایتخت کابلده مراسمی مینگلب عزادار کیشیلر اشتراکی بیلن کابلده گی ابوالفضل زیارتی قوشیمچه ایریم منطقه لرده قتیغ خوف سیزلیک چاره تدبیرلربیلن بیرگه یولگه قوییلدی.
اساساً عزادارلیک مراسمی کابل شهری ده جایلنگن ابوالفضل زیارتی گه بولیب اوتماقده که کوپلپ اهالی مراسم گه قتنه شیش اوچون مذکور زیارت محوطه سی قره ب باره یاتگنده خوف سیزلیک کوچلری تمانیدن بیرمه بیر تیکشریلرایدی.
شونینگ ابوالفضل زیارتی ایچکریسده کریب باریش اوچون حتی مطبوعات فعال لریگه هم اسان لیک بیلن رخصت بیریلمس ایدی.
عینی حالده عزادار شخصلر گروه گروه جانی میز حسین دیکی دیگن شعار لر بیلن کابل ولایتی نینگ تورلی منطقه لریدن ابوالفضل زیارتی قره ب کیلرایدی. اوتگن ییللرگه قره گنده ایتلیشچه عزا دار کیشیلرهم ترتیب سیزلیک لر یوزبیرمسلیگی اوچون ایریم چاره تدبیرلرنی آلگن ایدی.
مراسمگه قتنشگن لردن بیری سیدابوالفضل نینگ ایتیشیچه اوتکن ییللرگه کوره خوف سیزلیک چاره تدبیر لری انچه فرقلی بولگن شوسبب کوپچلیک بو زیارت گه کیلماقده:" خوف سیزلیک چاره تدبیر لری اوتکن ییلگه قره گنده انچه اوزگریلیب جدی بیرشکلده چاره تدبیر لر آلینگن ، شو اوچون بیز خوف سیزلیک کوچلردن هم منت دارچیلیک بیلدیره میز ، بو دنیابویچه حسینی مراسمی دیر که بو ایسه قدیم لردن بوگونگه وبوگوندن قیامت گه قدر دوامی بار وبیزلر نی عزدارلیک قیلیشیمیز کیره ک دیر ."
باشقه تاماندن عزادارلرگه کوره محرم آی نینگ اون انچی کونیگه مذکور مراسم نی یولکه قویشیب اوزلرنی قوللری یاده تیغ لربیلن اوره دیلر .
شونگه قوشیمچه اولرنینگ معلوم قیلیشیچه اساساً بومراسم محرم آی نینگ بیرینچی کوندن باشلنیب 48 کونگه قدر دوام تارته دی، لیکن عزادار مجتبی سونگی پیتلرده افغانستان ده عزا دارلیک مراسمی بیراز قیسقرگنینی ایته دی:" بوییرده کیلگن برچه تیغ اوروچی همده عزادارلر حسینی عاشوراگه قتنشی اوچون ییغیلیشگن لر .
اساساً محرم آی نینگ بیرینچی کونیدن عزادارلیک مراسم نی یولگه قوییه میزو 48 کون گه قدر دوام تارتیشی شرط لیکن افغانستان ایچیده مردمی میز اراسیده رواج لنگن رسم وعنعنه لر سببلی بوایسه محرم آی نینگ اون اوچینچی سیگه قدر بولیب اوته دی."
اوتگن ییل عاشورا مراسمی نینگ بیرینچی کونیده کابل شهریده جایلشگن ابوالفضل زیارتیده عزادار کیشلر یغیلگن بیر پیت، انتحاری هجوم یوزبیریب 50 دن آرتیق کیشی هلاک و یوزدن آرتیق عزادار کیشی یره لنگندی. افغانستان ایچکی ایشلروزیرلیگی، عاشورا مراسمیده هجوم اویشتریینشی مقصد قیلگن ایککی کیشی نی بیرقنچه پارتلاوچی ماده لربیلن اوتگن کون کابل شهریدن قولگه آلینگنیدن خبربیردی.
azb_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab